CELEX: 62020TN0095
Language: da
Date: 2020-02-19 00:00:00
Title: Sag T-95/20: Sag anlagt den 19. februar 2020 — Kazembe Musonda mod Rådet

20.4.2020   
            
            
               DA
            
            
               Den Europæiske Unions Tidende
            
            
               C 129/7
            
         
      Sag anlagt den 19. februar 2020 — Kazembe Musonda mod Rådet
      (Sag T-95/20)
      (2020/C 129/07)
      Processprog: fransk
      
         Parter
      
      
         Sagsøger: Jean-Claude Kazembe Musonda (Lubumbashi, Den Demokratiske Republik Congo) (ved advokaterne T. Bontinck, P. De Wolf og A. Guillerme)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Rådets afgørelse (FUSP) 2019/2109 af 9. december 2019 annulleres, for så vidt som sagsøgeren herved er blevet fastholdt under nr. 9 i bilag II til afgørelse 2010/788/FUSP.
               
            
                  —
               
               
                  Rådets gennemførelsesforordning (EU) 2019/2101 af 9. december 2019 annulleres, for så vidt som sagsøgeren herved er blevet fastholdt under nr. 9 i bilag Ia til forordning (EF) nr. 1183/2005.
               
            
                  —
               
               
                  Det fastslås, at bestemmelserne i artikel 3, stk. 2, litra b), i afgørelse 2010/788/FUSP og i artikel 2b, stk. 1, litra b), i forordning (EF) nr. 1183/2005 er ulovlige.
               
            
                  —
               
               
                  Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om en tilsidesættelse af retten til forsvar, herunder en tilsidesættelse af begrundelsespligten, der gør det muligt at begrunde foranstaltningerne og sikre en effektiv domstolsbeskyttelse, og af retten til at blive hørt.
               
            
                  2.
               
               
                  Andet anbringende om et åbenbart urigtigt skøn for så vidt angår sagsøgerens involvering i handlinger, der udgør alvorlige krænkelser af menneskerettighederne i Den Demokratiske Republik Congo.
               
            
                  3.
               
               
                  Tredje anbringende om en tilsidesættelse af retten til privatlivets fred, uskyldsformodningen og proportionalitetsprincippet.
               
            
                  4.
               
               
                  Fjerde anbringende om, at bestemmelserne i artikel 3, stk. 2, litra b), i Rådets afgørelse 2010/788/FUSP af 20. december 2010 om restriktive foranstaltninger over for Den Demokratiske Republik Congo og om ophævelse af fælles holdning 2008/369/FUSP (EUT 2010, L 336, s. 30)[, som ændret ved Rådets afgørelse (FUSP) 2016/2231 af 12. december 2016 om ændring af afgørelse 2010/788),] og artikel 2b, stk. 1, litra b), i Rådets forordning (EF) nr. 1183/2005 af 18. juli 2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo (EUT 2005, L 193, s. 1)[, som ændret ved Rådets forordning (EU) 2016/2230 af 12. december 2016 om ændring af forordning nr. 1183/2005),] ikke finder anvendelse. I denne henseende har sagsøgeren gjort gældende, at det retlige kriterium, således som det er defineret i disse artikler, og hvorpå opførelsen af sagsøgerens navn på de omhandlede lister er støttet, udgør en tilsidesættelse af princippet om forudsigelighed af Unionens retsakter og proportionalitetsprincippet, for så vidt som Rådet herved er blevet indrømmet en vilkårlig skønsbeføjelse.